
   PARLAMENTUL ROMÂNIEI

CAMERA DEPUTAŢILOR

	Comisia pentru politică economică,
         reformă şi privatizare 
	                                   Nr. 4c-1/519/2022
                                   Pl-x 592/2022
                             Bucureşti, 31.10.2022  








                        



A  V  I  Z
asupra proiectului de Lege pentru aprobarea Ordonanţei Guvernului                           nr. 25/2022 privind modificarea şi completarea Ordonanţei Guvernului nr.46/1998 pentru stabilirea unor măsuri în vederea îndeplinirii obligaţilor asumate de România prin aderarea la Convenţia internaţională EUROCONTROL privind cooperarea pentru securitatea navigaţiei aeriene şi la Acordul multilateral privind tarifele de rută aeriană, precum şi a unor obligaţii care rezultă pentru România din regulamentele adoptate la nivelul Uniunii Europene în domeniul serviciilor de navigaţie aeriană


În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare a fost sesizată spre dezbatere şi avizare, cu proiectul de Lege pentru aprobarea Ordonanţei Guvernului nr.25/2022 privind modificarea şi completarea Ordonanţei Guvernului nr.46/1998 pentru stabilirea unor măsuri în vederea îndeplinirii obligaţilor asumate de România prin aderarea la Convenţia internaţională EUROCONTROL privind cooperarea pentru securitatea navigaţiei aeriene şi la Acordul multilateral privind tarifele de rută aeriană, precum şi a unor obligaţii care rezultă pentru România din regulamentele adoptate la nivelul Uniunii Europene în domeniul serviciilor de navigaţie aeriană, transmis cu adresa  nr. Pl-x 592 din 11 octombrie 2022.
Acest proiect de lege a fost aprobat de către Senat, în ședinta din                                 5 octombrie 2022, în calitate de primă Cameră sesizată.
Conform prevederilor art. 75 din Constituţia României, republicată şi ale          art. 92, alin. (9), pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
Potrivit reglementărilor art. 62 din Regulamentul Camerei Deputaților, republicat, cu modificările și completările ulterioare, membrii Comisiei au examinat proiectul de lege menționat mai sus, în ședința din 31 octombrie 2022.
Proiectul de lege are ca obiect de reglementare modificarea unor prevederi ale art.4 din Ordonanța Guvernului nr. 46/1998 pentru stabilirea unor măsuri în vederea îndeplinirii obligațiilor asumate de România prin aderarea la Convenția internațională EUROCONTROL privind cooperarea pentru securitatea navigației aeriene și la Acordul multilateral privind tarifele de rută aeriană, precum și a unor obligații care rezultă pentru România din regulamentele adoptate la nivelul Uniunii Europene în domeniul serviciilor de navigație aeriană, republicată, cu modificările ulterioare, pentru a reflecta schimbările legislative introduse prin regulamentele europene în vigoare privind schema de performanță și tarifare în contextul Cerului Unic European. Astfel, sunt eliminate în tot textul Ordonanței referirile la regulamentele europene nr.390/2013 și 391/2013 abrogate prin Regulamentul (UE) 2019/317 și sunt descrise mecanismele de stabilire a tarifului pentru serviciile de navigație aeriană, instituite prin Regulamentul (UE) 2019/317 și Regulamentul (UE) 2020/1627.
De asemenea, se propune introducerea unui articol care să reglementeze procedura de rambursare către ROMATSA a sumelor care vor fi reținute de EUROCONTROL, în contul contribuției României la un eventual Fond european de solidaritate cu Ucraina și Republica Moldova pentru susținerea anumitor costuri ale furnizorilor de servicii de navigație aeriană din cele două state.
Membrii Comisiei au analizat proiectul de lege supus avizării, expunerea de motive precum și avizul favorabil al Consiliului Legislativ, cu observații și propuneri, transmis cu adresa nr. 964 din 23 august 2022.
În urma dezbaterilor, membrii Comisiei au hotărât, cu unanimitate de voturi               avizarea favorabilă a proiectului de Lege pentru aprobarea Ordonanţei Guvernului nr.25/2022 privind modificarea şi completarea Ordonanţei Guvernului nr.46/1998 pentru stabilirea unor măsuri în vederea îndeplinirii obligaţilor asumate de România prin aderarea la Convenţia internaţională EUROCONTROL privind cooperarea pentru securitatea navigaţiei aeriene şi la Acordul multilateral privind tarifele de rută aeriană, precum şi a unor obligaţii care rezultă pentru România din regulamentele adoptate la nivelul Uniunii Europene în domeniul serviciilor de navigaţie aeriană, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.

                PREŞEDINTE	                                          SECRETAR  
	
  Costel Neculai DUNAVA                                                Atilla Kelemen 

                        Șef serviciu,
     Lidia-Graziella SEGĂRCEANU

                   Consilier parlamentar
                 Anca Magdalena CHISER

